Botswanan yliopisto

Botswanan yliopisto (, kutsumanimi Basco, lyhennys UB) on vuonna 1982 itsenäistynyt, Botswanassa toimiva julkinen yliopisto. Yliopiston itsenäistä asemaa edelsi siirtomaa-aikana vuonna 1946 perustettu katolinen ammattiin valmistava yliopisto, ja sitä vuodesta 1966 seurannut Botswanan ja Lesothon yhteinen yliopisto. 

Lukuvuonna 2018–2019 yliopistossa oli yhdeksän tiedekuntaa, ja 13 686 opiskelijaa. Heistä 83 prosenttia tähtäsi opinnoissaan alempaan korkeakoulututkintoon, 5 prosenttia alempaan diplomiin, prosentti ylempään diplomiin, 10 prosenttia maisteritutkintoon ja prosentti tohtoritutkintoon.

Maansa tasokkaimmaksi luonnehditulla yliopistolla on kolme kampusta, joista yksi sijaitsee Maunissa, toinen Francistownissa ja kolmas pääkaupunki Gaboronessa. Webometrics-yliopistoranking (heinäkuu 2020) luokitteli Botswanan yliopiston tasoltaan sijalle 59 Afrikassa ja maailmanlaajuisesti sijalle 2 425. Valikoivammassa brittiläisessä THE-yliopistoluokittelussa (2021) Botswanan yliopisto ei mahtunut tuhannen kärkiyliopiston joukkoon (sijaluokka 1 000+, valikoitujen Afrikan yliopistojen jaettu sijaluokka 27).

Lähteet

Aiheesta muualla

 University of Botswana  (4icu.org)

Korkeakoulut
Yliopistot ja korkeakoulut
Gaboronen rakennukset ja rakennelmat